b'\n_START_ARTICLE_\nNuestra Se\xc3\xb1ora del Carmen (1770)\n_START_SECTION_\nValmistus\n_START_PARAGRAPH_\nAlus tilattiin Reales Astilleros de Esteirolta Ferrolista. Alus laskettiin vesille vuonna 1770.\n_START_SECTION_\nPalvelus\n_START_PARAGRAPH_\nAlus suojasi 5. huhtikuuta 1800 p\xc3\xa4\xc3\xa4llikk\xc3\xb6n\xc3\xa4\xc3\xa4n Don Fraquin Porcel kahden muun fregatin kanssa kolmentoista kauppalaivan saattuetta, joka oli matkalla C\xc3\xa1dizista Limaan. Aluksella oli matkustajana Buenos Airesin arkkipiispa Don Pedro Ynsencio Bejarano. C\xc3\xa1dizin saartoa valvonut Britannian kuninkaallisen laivaston 36-tykkinen Amazon-luokan fregatti HMS Emerald havaitsi espanjalaiset. Emerald kuului kontra-amiraali John Thomas Duckworthin laivueeseen, jonka muut alukset olivat 74-tykkiset linjalaivat HMS Leviathan ja HMS Swiftsure sek\xc3\xa4 polttolaiva HMS Incendiary._NEWLINE_Brittilaivue ajoi takaa espanjalaisia avaten lopulta tulen saatuetta saattaneiden fregattien takilaan pys\xc3\xa4ytt\xc3\xa4\xc3\xa4kseen alukset. Espanjalaiset Nuestra Se\xc3\xb1ora del Carmen ja Santa Florentina antautuivat. Nuestra Se\xc3\xb1ora del Carmenilla sai tykkitulessa surmansa yksitoista ja haavoittui kuusitoista miehist\xc3\xb6nj\xc3\xa4sent\xc3\xa4. Saattueesta vallattiin lis\xc3\xa4ksi yhdeks\xc3\xa4n kauppalaivaa.\n_START_SECTION_\nHMS Carmen\n_START_PARAGRAPH_\nVallatut alukset siirrettiin 7. huhtikuuta Gibraltarille. Nuestra Se\xc3\xb1ora del Carmen liitettiin joulukuussa kuninkaalliseen laivastoon nimell\xc3\xa4 HMS Carmen p\xc3\xa4\xc3\xa4llikk\xc3\xb6n\xc3\xa4\xc3\xa4n William Selby. Aluksen sijoituspaikkana oli V\xc3\xa4limeren laivasto. Alus saapui 2. joulukuuta Portsmouthiin, miss\xc3\xa4 se makasi t\xc3\xa4m\xc3\xa4n j\xc3\xa4lkeen ankkurissa. Alus myytiin helmikuussa 1802 ankkuripaikallaan.'